**Oznam**

Spišská katolícka charita oznamuje, že od 01. januára 2018 bude otvorený DENNÝ STACIONÁR sv. Patra Pia v Lipt. Revúcach (priestory FÚ).

Denný stacionár bude prijímať osoby, ktoré budú Posúdené obecným úradom a bude im vydané Rozhodnutie na službu v Dennom stacionári.

Informáciu môžu záujemcovia dostať priamo v Dennom stacionári v Lipt. Revúcach alebo na obecnom úrade.

Denný stacionár bude otvorený v pracovných dňoch v rozsahu osem hodín ambulantnej prevádzky sociálnych služieb.

Služby sú zamerané na poskytovanie:

* pomoci pri odkázanosti na pomoc inej fyzickej osoby,
* sociálne poradenstvo,
* sociálnu rehabilitáciu,
* stravovanie,

a na zabezpečenie:

* pracovnej terapie,
* záujmovej a duchovnej činnosti.

Týmto oslovujeme najmä ľudí trpiacich samotou, hľadajúcich zmysluplné naplnenie dňa, alebo rodinných príslušníkov, ktorí potrebujú pomoc v starostlivosti o blízkeho príbuzného, a to počas dňa, kým sú v práci, alebo si potrebujú na určitý čas oddýchnuť.

Tešíme sa na každého, kto príde do Denného stacionára sv. Patra Pia.

S úctou za SpKCharitu Mgr. Monika Turacová, PhD.

 poverená riadením DS v Lipt. Revúcach